Agrafa
Agrafa (sen. gr. ἄγραφον – 'tai, kas neparašyta') – žodžiai, posakiai, priskiriami Jėzui Kristui, tačiau užrašyti ne kanoninėse evangelijose, bet kitose Naujojo Testamento knygose, Bažnyčios Tėvų veikaluose, taip pat įvairiuose apokrifuose. Iš apokrifų tokių posakių gausu Evangelijoje pagal hebrajus, Evangelijoje pagal Tomą. Terminą 1776 m. pirmasis pavartojo J.G. Körner, taip įvardydamas Jėzaus posakius, kurie pasiekė ne per kanonines evangelijas.